ผู้คนที่ไหนที่มีความสุขมากที่สุดในโลก?
คนที่มีความสุข หรือถูกจัดว่ามีความสุขที่สุดในโลก ตามดัชนีการวัดต่างๆ นั้น เป็นผู้ที่มีพูดภาษาสเปนเป็นหลัก ที่อยู่ในย่านอเมริกากลาง มีสิ
ประเทศที่ว่าก็คือ คอสตาริก้านั่นเอง และถึงแม้ว่าจะมีวิธีหรือมาตรวัดความสุขอยู่หลายอย่างด้วยกัน แต่คอสตาริก้าก็มักจะติดที่ 1 ทุกครั้งไปไม่ว่าจะวัดด้วยวิธีใดก็ตาม ยกตัวอย่างเช่น จากฐานข้อมูล Data base ที่ชื่อ World OfHappiness ซึ่งนักสังคมวิทยาชาวเนเธอร์แลนด์เป็นผู้จัดทำ โดยอาศัยการสำรวจของ Gallopและหน่วยงานวิจัยอื่นๆ นั้น คอสตาริก้ามาเป็นอันดับ 1 ในบรรดา 148ประเทศที่มีการสำรวจ ในขณะที่คนอเมริกันนั้นติดอันดับ 20 ของการสำรวจนี้ แต่ในอีกแง่หนึ่ง นักวิชาการได้วัดค่าความสุขจากการคำนวณปีที่ชีวิตเป็นสุข ด้วยการรวมค่าความสุขโดยเฉลียเท่ากับช่วงความยืนยาวของชีวิต และจากมาตรวัดนี้ คอสตาริก้าก็มาเป็นอันดับ 1เช่นเคย ในขณะที่สหรัฐติดอันดับ 19 และซิมบับเวย์มาที่โหล่ ส่วนมาตรวัดความสุขที่เรียกว่า Happy Planet Indexซึ่งรวบรวมปัจจัยความสุข 2 อย่างข้างต้น และถ่วงค่าโดยผลกระทบด้านสิ่งแวดล้อม เช่นปริมาณแก็สที่ประเทศนั้นๆผลิตขึ้นมา คอสตาริก้าก็ยังยืนอยู่ที่หัวแถวอีกตามเคย ส่วนสหรัฐร่วงลงไปอยู่ที่อันดับ114 และซิมบับเวย์อยู่ตำแหน่งรั้งท้ายเหมือนเดิม คอสตาริก้า เป็นประเทศที่ไม่มีการเกณฑ์ทหารเพรายกเลิกกองทัพมาหลายสิบปีแล้วแต่ดูเหมือนว่าเคล็ดลับสำคัญของการมีความสุขของชาวคอสตาริก้านั้นคงไม่ได้ขึ้นอยู่กับการยกเลิกการเกณฑ์ทหาร หรือการมีหาดทรายขาวสวยงามและมีสิ่งแวดล้อมที่น่าอยู่แต่เพียงอย่างเดียวเท่านั้น แต่คงจะอยู่ที่ว่า คอสตาริก้ามีนโยบายให้ความสำคัญกับการลงทุนด้านการศึกษาและประสบความสำเร็จในเรื่องการสร้างความทัดเทียมทางด้านเพศอย่างน่าพอใจรวมทั้งมีระบบบริการสุขภาพอย่างดีด้วย คาดกันว่าในอนาคตคอสตาริก้าอาจเป็นประเทศที่ชาวอเมริกันสูงอายุเคลื่อนย้ายไปพำนักอาศัยในวัยบำนาญ